
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 310 


15 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης και αύξηση του 
μετοχικού κεφαλαίου της αμιγούς Δημοτικής Επι¬ 


χείρησης με την επωνυμία «Δημοτική Επιχείρηση 

Ανάπτυξης Φιλοθέης». 1 

Κατάργηση Ν.Π.Δ.Δ. Δήμου Ορεστιάδας Ν. Έβρου με 
την επωνυμία «Δημοτικός Οργανισμός Νεολαίας 

και Άθλησης Ν. Ορεστιάδος». 2 

Σύσταση Νομικού Προσώπου στο Δήμο Φιλιατών, Νο¬ 
μού Θεσπρωτίας με την επωνυμία «Σχολική Επι¬ 
τροπή Νηπιαγωγείου Κεραμίτσας». 3 

Τροποποίηση της 11301/22.12.1997 απόφασης Σύ¬ 
στασης Ν.Π. με την επωνυμία «ΝΑΥΤΙΚΟ ΜΟΥΣΕΙΟ 
ΙΟΝΙΟΥ» στην Κοινότητα Φάρσων Ν. Κεφαλληνίας. 4 
Τροποποίηση της 9606/4.11.97 απόφασης του Γενι¬ 


κού Γραμματέα Περιφέρειας Ιονίων Νησιών» (ΦΕΚ 

1030/24.11.97 τ.Β'). 5 

Έγκριση του Οργανισμού Εσωτερικής Υπηρεσίαςτου Β' 
Δημοτικού Παιδικού Σταθμού Κιάτου Ν. Κορινθίας». 6 


ΑΠΟΦΑΣΕΙΣ 

Αριθ. 5320 (1) 

Τροποποίηση της συστατικής πράξης και αύξηση του με¬ 
τοχικού κεφαλαίου της αμιγούς Δημοτικής Επιχείρη¬ 
σης με την επωνυμία «Δημοτική Επιχείρηση Ανάπτυ¬ 
ξης Φιλοθέης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την υπ’ αριθμ. 4413/25.1.2002 απόφασή του, που 
αφορά τη σύσταση στο Δήμο Φιλοθέης αμιγούς δημοτι¬ 
κής επιχείρησης με την επωνυμία «Δημοτική Επιχείρηση 
Ανάπτυξης Φιλοθέης» και δημοσιεύτηκε στο ΦΕΚ 253/ 
3.5.2000 τ.Β\ 

2) Τις διατάξεις των άρθρων 277 έως 284 του Π.Δ/τος 
410/95 (ΦΕΚ Α’ 231). 

3) Την αριθμ. 25027/84 απόφαση του Υπουργού Εσωτε¬ 
ρικών, που δημοσιεύτηκε στο ΦΕΚ 244/9.4.1984τ. Β’. 

4) Τις παραγράφους 22,23 και 24 του άρθρου 11 του Ν. 
2503/97 (ΦΕΚ 107/30.5.1997τ. Α’). 


5) Το υπ’ αριθμ. 520/88 Π.Δ. (ΦΕΚ 236 τ. Α724.10.1998) 
όπως τροποποιήθηκε με την παράγραφο 12 του άρθρου 
5τουΝ. 2307/1995. 

6) Την ορθή επανάληψη της με αριθμ. 166/2001 απόφα¬ 
ση του Δημοτικού Συμβουλίου Φιλοθέης για την τροπο¬ 
ποίηση της συστατικής πράξης και αύξηση του μετοχικού 
κεφαλαίου, της αμιγούς δημοτικής επιχείρησης με την 
επωνυμία «Δημοτική Επιχείρηση Ανάπτυξης Φιλοθέης», 
αποφασίζουμε: 

Τροποποιούμε τα άρθρα 2 & 6 της υπ’ αριθμ. 4413/ 
25.1.2000 απόφασης του Γενικού Γραμματέα Περιφέρει¬ 
ας Αττικής, η οποία διαμορφώνεται ως εξής: 

2. ΣΚΟΠΟΣ Σκοποί της Επιχείρησης είναι: 

Α. Λειτουργία τεχνικού - κατασκευαστικού τομέα με 
δραστηριότητες: 

• Κατασκευή, επίβλεψη και συντήρηση δημόσιων και 
ιδιωτικών τεχνικών έργων. 

• Αναπλάσεις και διαμορφώσεις χώρων. 

• Κατασκευή και συντήρηση σχολικών και άλλων δημο¬ 
τικών, δημόσιων και ιδιωτικών κτιρίων. 

Β. Λειτουργία κοινωνικού πολιτιστικού και αθλητικού το¬ 
μέα, με δραστηριότητες: 

• Ίδρυση και λειτουργία παιδικών σταθμών και κέντρων 
δημιουργικής απασχόλησης παιδιών. 

• Λειτουργία λέσχης δημοτών τρίτης ηλικίας. 

• Λειτουργία κέντρου νεότητας και κέντρου πληροφο¬ 
ρικής. 

• Υλοποίηση εκπαιδευτικών και επιμορφωτικών προ¬ 
γραμμάτων. 

• Υλοποίηση αθλητικών προγραμμάτων και διαχείριση 
αθλητικών χώρων. 

• Εφαρμογή πολιτιστικών προγραμμάτων και συναφών 
εκδηλώσεων. 

Γ. ΛειτουργίαΤομέα Περιβάλλοντος με δραστηριότητες: 

• Εφαρμογή προγραμμάτων ανακύκλωσης. 

• Ανάληψη εργασιών που σχετίζονται με την καθαριό¬ 
τητα και την αισθητική της πόλης. 

• Συντήρηση και επέκταση πρασίνου. 

• Ανάπτυξη και προώθηση συνεργασιών με αρμόδιους 
φορείς σε θέματα ρύπανσης, κυκλοφορίας και τοπικής 
συγκοινωνίας. 

• Η προστασία, φροντίδα, επιμέλεια, και υποστήριξη 
ατόμων που έχουν ανάγκη, όπως άτομα με ειδικές ανά¬ 
γκες, ηλικιωμένοι, αναξιοπαθούντες κ.λ.π. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. ΚΕΦΑΛΑΙΟ 

Ο Δήμος Φιλοθέης διαθέτει συμπληρωματικά στην 
Επιχείρηση το ποσό των δέκα οκτώ εκατομμυρίων 
(18.000.000) δρχ. σε μετρητά για αύξηση του μετοχι¬ 
κού της κεφαλαίου. Ύστερα από την παραπάνω αύ¬ 
ξηση το συνολικό μετοχικό κεφάλαιο της «Δημοτικής 
Επιχείρησης Ανάπτυξης Φιλοθέης» ανέρχεται στο 
ποσό των είκοσι πέντε εκατομμυρίων (25.000.000) 

δρχ- 

Κατά τα λοιπά ισχύει ως έχει η αριθμ. 4413/25.1.2000 
απόφαση του Γενικού Γραμματέα Περιφέρειας Αττικής. 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη σε βά¬ 
ρος του προϋπολογισμού έτους 2002 του Δήμου Φι¬ 
λοθέης ύψους δέκα οκτώ εκατομμυρίων δραχμών 
(18.000.000) δρχ., 52824,65 Ευρώ για το τρέχον οικο¬ 
νομικό έτος και έχει εγγράφει πίστωση στον Κ. Α. 
413.258. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 6 Φεβρουάριου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ.5138 (2) 

Κατάργηση Ν.Π.Δ.Δ. Δήμου Ορεστιάδας Ν. Έβρου με την 
επωνυμία «Δημοτικός Οργανισμός Νεολαίας και 
Άθλησης Ν. Ορεστιάδος». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 203 παρ. 7του Π.Δ 410/95 
(Δ.Κ.Κ). 

2. Την αριθ. 4308/6.7.2001 απόφαση του Γεν. Γ ραμμα¬ 
τέα Περ/ρειας Ανατ. Μακεδονίας-Θράκης «Μεταβίβαση 
εξουσίας υπογραφής» ΦΕΚ 917/Β/17.7.2001. 

3. Την αριθ. 38/2002 απόφαση του Δημοτικού Συμβου¬ 
λίου Ορεστιάδας «περί κατάργησης του Δημοτικού Νομι¬ 
κού Προσώπου με την επωνυμία «Δημοτικός Οργανισμός 
Νεολαίας και Άθλησης Ν. Ορεστιάδας». 

4. Την αριθ. 7490/21.4.2001 απόφασή μας με την οποία 
είχε συσταθεί το Νομικό Πρόσωπο με την επωνυμία «Δη¬ 
μοτικός Οργανισμός Νεολαίας και Άθλησης Ν. Ορεστιά¬ 
δας». 

5) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του οικείου ΟΤΑ, αποφασί¬ 
ζουμε: 

Καταργούμε το Νομικό Πρόσωπο με επωνυμία «Δη¬ 
μοτικός Οργανισμός Νεολαίας και Άθλησης Ν. Ορε¬ 
στιάδας». 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αλεξανδρούπολη, 20 Φεβρουάριου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 


Αριθ. 138 (3) 

Σύσταση Νομικού Προσώπου στο Δήμο Φιλιατών, Νομού 
Θεσπρωτίας με την επωνυμία «Σχολική Επιτροπή Νη¬ 
πιαγωγείου Κεραμίτσας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. -Τις διατάξεις του άρθρου 5 παρ. 8 του Ν. 1894/1990. 

2. - Τις διατάξεις του άρθρου 203 του Π.Δ/τος 410/95 
[Δ.Κ.Κ], 

3. - Τις διατάξεις του άρθρου 27 του Ν. 2081/92 [ΦΕΚ 
154/τ. Α/10.9.92] για τον έλεγχο των δαπανών που προ- 
καλούν οι κανονιστικές διοικητικές πράξεις. 

4. - Την αριθμ. 219/2001 απόφαση του Δημοτικού Συμ¬ 
βουλίου Φιλιατών. 

5. - Την αριθμ. 20921/19.9.2001 απόφαση του Γενικού 
Γραμματέα Περιφέρειας Ηπείρου [ΦΕΚ 1271/ταΒ'/ 
2.10.2001] σχετικά με τη μεταβίβαση του δικαιώματος 
υπογραφής με εντολή Γ ενικού Γ ραμματέα Περιφέρειας, 
αποφασίζουμε: 

1. - Συστήνουμε στο Δήμο Φιλιατών, Νομού Θεσπρωτίας 
Νομικό Πρόσωπο με την επωνυμία «Σχολική Επιτροπή 
Νηπιαγωγείου δ.δ. Κεραμίτσας». 

2. - Σκοπός του νομικού προσώπου είναι: 

α.- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

β.- Η εκτέλεση μικρών έργων για επισκευή και συντήρη¬ 
ση διδακτηρίων. 

γ.- Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

δ.- Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3. - Το Νομικό Πρόσωπο διοικείται από δμελές διοικητι¬ 
κό συμβούλιο αποτελούμενο από δύο [2] δημοτικούς 
συμβούλους, τον εκάστοτε διευθυντή του σχολείου, ένα 
εκπρόσωπο του Συλλόγου γονέων και κηδεμόνων και ένα 
δημότη του Δήμου Φιλιατών. 

4. » Η θητεία των μελών του ΔΣ ακολουθεί τη δημοτική 
ή κοινοτική αρχή. Το Δ.Σ. εκλέγει Αντιπρόεδρο και Γ ραμ¬ 
ματέα. 

5. - Οι πόροιτου Νομικού Προσώπου είναι: 

α.- Ετήσια επιχορήγηση του Δήμου Φιλιατών η οποία θα 
ανέρχεται στο ποσό των 146,74 €. 

β.- Ετήσια επιχορήγηση του Κράτους. 

γ.- Κάθε είδους εισφορές, δωρεές, κληρονομιές, κλη¬ 
ροδοσίες. 

δ.- Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε.- Πρόσοδοι από την περιουσία του 

6. - Περιουσίατου Νομικού Προσώπου θα είναι αυτή που 
κάθε φορά θα μεταβιβάζεται με απόφαση του Δημοτικού 
Συμβουλίου. 

7. - Το εν λόγω Νομικό Πρόσωπο διοικείται από Διοικητι¬ 
κό Συμβούλιο [ΔΣ] που συγκροτείται και λειτουργεί με τις 
διατάξεις του άρθρου 203 παρ. 3του Δ.Κ.Κ [ΠΔ410/95]. 

8. - Το Ν.Π. εκπροσωπείται στα Δικαστήρια και σε κάθε 
Δημόσια Αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

9. - Από τις διατάξεις της απόφασης αυτής προκαλείται 
δαπάνη ύψους 146,74 € για την οποία έχει εγγράφει πί¬ 
στωση στον προϋπολογισμό Δήμου Φιλιατών οικονομι¬ 
κού έτους 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 8 Φεβρουάριου 2002 

Με εντολή Γενικού Γραμματέα Περιφέρειας 
Η Διευθύντρια Δ/νσης Τοπ. Αυτ/σης 
&Δ/σης Ν. Θεσπρωτίας 
ΑΛΕΞ. ΚΟΣΙΩΡΗ - ΓΕΩΡΓΙΟΥ 

-♦- 

Αριθ. 729 (4) 

Τροποποίηση της 11301/22.12.1997 απόφασης Σύστα¬ 
σης Ν.Π. με την επωνυμία «ΝΑΥΤΙΚΟ ΜΟΥΣΕΙΟ ΙΟΝΙ- 
ΟΥ» στην Κοινότητα Φάρσων Ν. Κεφαλληνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α) τωνπαραγρ. 6 -15του άρθρου 5του Ν. 1894/90 (ΦΕΚ 
110/Α 27.8.90) για την Ακαδημία Αθηνών και άλλες διατά¬ 
ξεις. 

β) του άρθρου 203 του Δημοτικού και Κοιν. Κώδικα 
(Π.Δ/τος 410/95) και 

γ) του Ν. 2503/97. 

2. Την αριθμ. 11301/22.12.1997 απόφασή μας με την 
οποία συστήθηκε νομικό Πρόσωπο με την επωνυμία 
«ΝΑΥΤΙΚΟ ΜΟΥΣΕΙΟ ΙΟΝΙΟΥ» στην Κοινότητα Φάρσων». 

3. Τις αριθμ. 85/97 και 18/2002 αποφάσεις της Κοινότη¬ 
τας Φάρσων και Δήμου Αργοστολιού αντίστοιχα. 

4. Την 12321/13.7.2000 (ΦΕΚ 883/2000) απόφαση 
Γ.Γ.Π.Ι.Ν. «περί ανάθεσης και άσκησης αρμοδιοτήτων και 
εξουσιοδότησης υπογραφής», αποφασίζουμε: 

Τροποποιούμε μερικώς την 11301/22.12.1997 απόφασή 
μας που δημοσιεύθηκε στο αριθμ. 9/19.1.1998 ΦΕΚ (Τ.Β.’) 
με την οποία συστήθηκε στην Κοινότητα Φάρσων Ν. 
Κεφ/νιάς ίδιο Νομικό Πρόσωπο μετηνεπωνυμία«ΝΑΥΤΙΚΟ 
ΜΟΥΣΕΙΟ ΙΟΝΙΟΥ» ως προς την παράγραφο 1 και 3 του 
αποφασιστικού μέρους που αφορούν την επωνυμία και την 
Διοίκηση του Νομικού Προσώπου αντίστοιχα, ως εξής: 

1) Το Νομικό Πρόσωπο από «ΝΑΥΤΙΚΟ ΜΟΥΣΕΙΟ ΙΟΝΙ- 
ΟΥ» στην Κοινότητα Φαρσών του Ν. Κεφ/νιάς μετονομά¬ 
ζεται σε Νομικό Πρόσωπο «ΝΑΥΤΙΚΟ ΜΟΥΣΕΙΟ ΙΟΝΙΟΥ» 
Δ.Δ. Φαρσών Δήμου Αργοστολιού». 

2) Το Νομικό Πρόσωπο διοικείται από 11 μελές Διοικητι¬ 
κό Συμβούλιο αποτελούμενο από: 

α) Τον εκάστοτε Δήμαρχο Αργοστολιού ως Πρόεδρο, ή 
άλλο μέλος αιρετό ή μη που ορίζεται απ’ αυτόν. 

β) Δύο (2) μέλη του Τοπικού Συμβουλίου Δημοτικού Δια¬ 
μερίσματος Φάρσων. 

γ) Δύο (2) μόνιμοι κάτοικοι του Δημοτικού Διαμερίσμα¬ 
τος Φάρσων. 

δ) Πέντε (5) προσωπικότητες απάτην Κεφαλονιάπου να 
έχουν σχέση με το αντικείμενο του Ν.Π. 

ε) Τον εκάστοτε Λιμενάρχη ή τον εκάστοτε Διοικητή της 
Ν.Α.Ε.Ν. Ιονίων Νησιών. 


Τα μέλη του Δ.Σ. του Ν.Π. ορίζονται με απόφαση του Δη¬ 
μοτικού Συμβουλίου Αργοστολιού. 

Το Δ.Σ. του Ν.Π. εκλέγει ένα (1) από τα μέλη του ως 
Α/Πρόεδρο. 

Η θητείατουΔ.Σ.του Ν.Π. ακολουθεί την θητεία του Δη¬ 
μοτικού Συμβουλίου Αργοστολιού. 

Επίσης όπου στην Συστατική Πράξη του Ν.Π. αναφέρο- 
νται οι φράσεις «Κοινότητα Φαρσών» και «Κοινοτικό Συμ¬ 
βούλιο Φαρσών» αυτές μετατρέπονται αντίστοιχα σε «Δη¬ 
μοτικό Διαμέρισμα Φαρσών Δήμου Αργοστολιού» και 
«Δημοτικό Συμβούλιο Αργοστολιού». 

Από τις διατάξεις της παραπάνω τροποποιητικής από¬ 
φασης δεν προκαλείται δαπάνησε βάρος του προϋπολο¬ 
γισμού του Δήμου Αργοστολιού. 

Κατά τα λοιπά ισχύει ως έχει η αριθμ. 11301/22.12.1997 
τροποποιούμενη απόφασή μας. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αργοστόλι, 14 Φεβρουάριου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
Ο. ΚΟΥΚΟΥΛΕΤΣΟΣ 

-♦- 

Αριθ. 727 (5) 

Τροποποίηση της 9606/4.11.97 απόφασης του Γενικού 
Γραμματέα Περιφέρειας Ιονίων Νησιών» (ΦΕΚ 1030/ 
24.11.97 Τ.Β’) 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις: α) του άρθρου 203 Π.Δ./τος 410/95 
Δ.Κ.Κ. σε συνδυασμό μετιςδιατάξειςτου 1 κ’7 Ν. 2503/97 
(ΦΕΚ 107/30.5.97 Τ.Α.’). 

2. Την 12321/13.7.2000 (ΦΕΚ 883/2000) εξουσιοδοτική 
απόφαση της Γενικής Γραμματείας Περιφέρειας Ιονίων 
Νησιών. 

3. Την 9606/4.11.97 απόφαση του Γενικού Γ ραμματέα Περι¬ 
φέρειας Ιονίων Νησιών περί «Σύστασης Ν.Π.Δ.Δ. με την επω¬ 
νυμία Κοινοτική Βιβλιοθήκη Φάρσων «Ο ΓΙΑΝΝΗΣ ΒΟΥΤΣΙ- 
ΝΑΣ», που δημοσιεύθηκε στο ΦΕΚ 1030/24.11.97 Τ.Β.’). 

4. Την 19/28.1.02 απόφαση του Δημοτικού Συμβουλίου 
Δ. Αργοστολιού με την οποία προτείνεται η τροποποίηση 
της συστατικής πράξης του ανωτέρω Ν.Π. και συγκεκρι¬ 
μένα ως προς την επωνυμία του Ν.Π. και ως προς την Δι¬ 
οίκηση, αποφασίζουμε: 

Τροποποιούμε μερικώς την 9606/4.11.97 (ΦΕΚ 
1030/24.11.97 Τ.Β’) απόφασή περί «Σύστασης Ν.Π.Δ.Δ. 
με την επωνυμία Κοινοτική Βιβλιοθήκη Φάρσων «Ο ΓΙΑΝ¬ 
ΝΗΣ ΒΟΥΤΣΙΝΑΣ», ως κατωτέρω: 

Άρθρο 1: Επωνυμία: Η επωνυμία του Ν.Π. τροποποιείται 
σε Δημοτική Βιβλιοθήκη του - Δημοτικού Διαμερίσματος 
Φαρσών Αργοστολιού «Ο ΓΙΑΝΝΗΣ ΒΟΥΤΣΙΝΑΣ». 

Άρθρο 3: Διοίκηση: Τροποποιείται ως εξής: Το Ν.Π. θα 
διοικείται από επταμελές (7) Διοικητικό Συμβούλιο που θα 
αποτελείται από τους: 

α) Ο εκάστοτε Δήμαρχος Αργοστολιού ως Πρόεδρος ή 
άλλο μέλος αιρετό ή μη ορίζεται από το Δήμαρχο. 

β) Δύο (2) μέλη του Τοπικού Συμβουλίου Δημοτικού Δια¬ 
μερίσματος Φαρσών Δ. Αργοστολιού. 

γ) Δύο (2) μόνιμοι κάτοικοι του Διαμερίσματος Φαρσών. 

δ) Δύο (2) κάτοικοι από το χώρο της εκπαίδευσης ως 
έχοντες σχέση με το αντικείμενο του Ν.Π. 

Τα μέλη του Διοικητικού Συμβουλίου του Ν.Π., ορίζο¬ 
νται με απόφαση του Δημ. Συμβουλίου Αργοστολιού. 

Το Δ.Σ. του Ν.Π. εκλέγει ένα από τα μέλη του ωςΑ/Πρό- 
εδρο. 

Η θητεία του Δ.Σ. του Ν.Π. ακολουθεί την θητεία του 
Δημ. Συμβουλίου. 

Επίσης όπου στην συστατική πράξη του Ν.Π. αναφέρο- 
νται οι φράσεις «Κοινότητα Φαρσών», «επιχορηγήσεις της 
Κοινότητας», «Κοινοτική Βιβλιοθήκη», αυτές μετατρέπο- 
νται αντίστοιχα σε «Δημοτικό Διαμέρισμα Φαρσών Δήμου 
Αργαίου», «επιχ/σεις του Δ. Αργοστολιού» και «Δημοτική 
Βιβλιοθήκη Δημοτικού Διαμερίσματος Φαρσών.» 

Κατά τα λοιπά ισχύει η αρ. 9606/4.11.97 απόφασή μας 
(ΦΕΚ 1030/24.11.97 Τ.Β') 

Από τις διατάξεις της Απόφασης αυτής δεν προκαλείται 
δαπάνη στον προϋπ/σμό του Δήμου Αργοστολιού ή του 
Ν.Π. του Οικ. Έτους 2002. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αργοστόλι, 13 Φεβρουάριου 2002 

Με εντολή Γενικού Γραμματέα Περιφέρειας 
Ο Διευθυντής 
Θ. ΚΟΥΚΟΥΛΕΤΣΟΣ 

-♦- 

Αριθ. 2476 (6) 

Έγκριση του Οργανισμού Εσωτερικής Υπηρεσίας του Β' 
Δημοτικού Παιδικού Σταθμού Κιάτου Ν. Κορινθίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) του άρθρου 12 Ν. 2880/2001 (ΦΕΚ 9/τ.Α'/30.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

β) του άρθρου 9 του Ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ) του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
απότιςόμοιέςτηςπαρ. 5του άρθρου 8του Ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις». 

δ) του Ν. 1431/1984 (ΦΕΚ 46/τ.Α'/16.4.1984) «Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 

ε) του άρθρου 26 παρ. 3 Ν. 2819/2000 (ΦΕΚ 84/τ.Α'/ 
15.3.2000) «Ίδρυση Εταιρείας Ολυμπιακό Χωριό 2004» 
προστασία Ολυμπιακών Συμβόλων και Σημάτων και άλλες 
διατάξεις». 

στ) του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ)του άρθρου 27 του Ν. 2081/1991 με το οποίο προστέ¬ 
θηκε νέο άρθρο 29Α στο Ν. 1558/1985 για τον έλεγχο των 


δαπανών που προκαλούν οι κανονιστικές διοικητικές πρά¬ 
ξεις. 

η) των Π.Δ. των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του Δη¬ 
μόσιου τομέα», 37α/1987 (ΦΕΚ 11/Α'/1987) «Μερική επέκτα¬ 
ση διατάξεων, που ισχύουν για τους Δημοσίους Υπαλλή¬ 
λους και τους υπαλλήλους των άλλων νομικών προσώπων 
δημ. Δικαίου και στους υπαλλήλους των Ο.Τ.Α. και προσαρ¬ 
μογή στις ρυθμίσεις του Ν. 1586/1986» και 22/1990 (ΦΕΚ 
7/τ.Α'/1990) «Μερική επέκταση διατάξεων που ισχύουν για 
τους Δημοσίους Υπαλλήλους και τους υπαλλήλους των άλ¬ 
λων νομικών προσώπων δημ. Δικαίου και τους υπαλλήλους 
των Ο.Τ.Α.» όπως ισχύουν κάθε φορά. 

θ) των άρθρων 26, 198 και 203 του Δ.Κ.Κ. (Π.Δ. 
410/1995), όπως ισχύουν. 

ι) του αριθμ. 276/85 Π.Δ/τος (ΦΕΚ 102/1986/τ.Α') «Δυ¬ 
ναμικότητα και σύνθεση προσωπικού Κρατικών Παιδικών 
Σταθμών, Ίδρυση Βρεφικών τμημάτων» και του Ν. 
92/1989 Π.Δ/τος (41/1989τ.Α') με το οποίο τροποποιήθη¬ 
κε το προηγούμενο ως προς τη δυναμικότητα του ανωτέ¬ 
ρω Παιδικού Σταθμού. 

ια) τις αριθμ. 2813/3.6.1987 (ΦΕΚ 22/τ.Β'/1987) και 
Γ2β/5466/5.12.1988 (ΦΕΚ 900/τ.Β'/1988) αποφάσεις των 
Υπουργών Προεδρίας της Κυβέρνησης και Υγείας, Πρό¬ 
νοιας και Κοινωνικών Ασφαλίσεων σχετικά με την αντι¬ 
στοιχία των οργανικών μονάδων διαφορετικής ονομασίας 
ιδρυμάτων κοινωνικής πρόνοιας εποπτευομένων από το 
Υπουργείο Υγείας και Πρόνοιας προς τις Διευθύνσεις, 
Τμήματα και αυτοτελή γραφεία και τον καθορισμό των 
κλάδων προϊσταμένων των μονάδων αυτών. 

ιβ) την αριθμ. 22/01 απόφαση του Διοικητικού Συμβουλίου 
του Β'Δημ. Παιδ. Σταθμού Κιάτου, περί ψήφισης του Οργα¬ 
νισμού Εσωτερικής Υπηρεσίας του Σταθμού και την αριθ. 
574/01 όμοια του Δημοτικού Συμβουλίου του Δήμου Σικυω- 
νίων περί παροχής σύμφωνης γνώμης για τον ΟΕΥ αυτόν. 

ιγ) τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5, του Ν. 1188/81 όπως αντικ/κε με 
το άρθρο 8, παρ. 4 του Ν. 2307/95 που διατυπώθηκε στο 
αριθ. 1/3/25.1.02 πρακτικό αυτού. 

ιδ) την αριθμ. 8832/31.12.97 απόφαση του Γενικού 
Γ ραμματέα Περιφέρειας Πελ/σου περί ανάθεσης αρμο¬ 
διοτήτων και ασκήσεως αυτών κατ' εντολή του (ΦΕΚ 
551/98τ.Β'), αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Β' Δημοτικού Παιδικού Σταθμού Κιάτου ο οποίος έχει ως 
εξής: 

Άρθρο 1 

Διάρθρωση υπηρεσιών 

Οι υπηρεσίες του Β' Δημοτικού Παιδικού Σταθμού Κιά¬ 
του λειτουργούν σε επίπεδο Τμήματος αποτελούμενο 
από τα εξής γραφεία: 
α) Γ ραφείο Προϊσταμένου 
β) Γ ραφείο Π ροσχολικής Αγωγής 
γ) Γ ραφείο Διοικητικού Γ ραμματέως. 

Άρθρο 2 

Σκοπός του Οργανισμού 

Σκοπός του Οργανισμού του Β' Δημοτικού Παιδικού 
Σταθμού είναι να παρέχει αγωγή στα παιδιά προσχολικής 
ηλικίας, ώστε: 

1. Να τα βοηθήσει να ενταχθούν ομαλά στο Δημοτικό 
Σχολείο. 

2. Νατα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

3. Να παρέχει αντισταθμιστική αγωγή εξαλείφοντας, 
κατά το δυνατόν, τις διαφορές που απορρέουν από το πο¬ 
λιτιστικό, οικονομικό, μορφωτικό επίπεδο των γονέων 
τους (παιδιά εργαζόμενων, κύρια οικονομικά ασθενέστε¬ 
ρων στρωμάτων). 

4. Να εξυπηρετεί τους εργαζόμενους γονείς και να απο¬ 
τελεί Κέντρο Κοινωνικής Πολιτικής και Βοήθειας (να ευαι¬ 
σθητοποιεί, να ενημερώνει και να προβληματίζει τους γο¬ 
νείς σε θέματα παιδαγωγικά και ψυχολογικά). 

Άρθρο 3 

Αρμοδιότητες Τμήματος και Γραφείων 

α) Ο Προϊστάμενος εποπτεύει, συντονίζει και κατευθύ¬ 
νει το παιδαγωγικό έργο του Σταθμού και γενικά μεριμνά 
για την εύρυθμη λειτουργία του σύμφωνα με τον ισχύοντα 
κανονισμό. 

β) Το Γ ραφείο Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό του Σταθμού. 

γ) Το Γραφείο Διοικητικού Γραμματέα επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 4 

Καθήκοντα Προϊσταμένου 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των γραφείων. 

3. Είναι αρμόδιος για την εύρυθμη λειτουργία του 
Σταθμού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση κτιρίων 

• την επιμόρφωση του προσωπικού. 

5. είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Συνεργάζεται αρμονικά με το Γ ραφείο Διοικητικού - 
Οικονομικού το οποίο οφείλει να παρέχει κάθε στοιχείο, 
για να διασφαλισθεί η εύρυθμη λειτουργία του Σταθμού 
και η επίτευξη των σκοπών του. 

7. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 5 

Καθήκοντα Διοικητικού Γραμματέα 

1. Παρευρίσκεται στο Διοικητικό Συμβούλιο όπου κατα¬ 
γράφει τα λεγάμενα και καταχωρεί τις αποφάσεις που 
λαμβάνονται από αυτό στο βιβλίο Πρακτικών Συνεδριά¬ 
σεων του Δ.Σ. 


2. Είναι υπεύθυνος γιατηνπρομήθειακαιτονέγκαιρο εφο¬ 
διασμό του Σταθμού με τα αναγκαία τρόφιμα και λοιπά υλι¬ 
κά που είναι απαραίτητα για την εύρυθμη λειτουργία του. 

3. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

4. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

5. Καταχωρεί κάθε μέρα στα διαχειριστικά βιβλία την ει¬ 
σαγωγή και εξαγωγή τροφίμων και παντός είδους υλικού 
που θα εισαχθεί ή θα εξαχθεί στο νομικό πρόσωπο. 

6. Συνεργάζεται με τον Προϊστάμενο για την κατάρτιση 
του προϋπολογισμού - απολογισμού - ισολογισμού. 

7. Είναι υπεύθυνος για τη σωστή εξαγωγή τροφίμων και ειδών 
καθαριότητας, όπως και για τον καθορισμό των ποσοτήτων. 

8. Εκδίδει και συνυπογράφει με το μάγειρα τα δελτία 
εξαγωγής τροφίμων. 

9. Εκδίδει και συνυπογράφει με το προσωπικό καθαριό¬ 
τητας τα δελτία εξαγωγής υλικού καθαριότητας. 

Άρθρο 6 

Καθήκοντα λοιπού προσωπικού 

Α' Βρεφονηπιοκόμοι 

1. Αναλαμβάνουν διαδοχικά όλα τα τμήματα - τάξεις του 
Νομικού Προσώπου και είναι υπεύθυνοιτωντάξεώντους. 

2. Φροντίζουν γιατη σωστή ψυχοσωματική υγεία και ψυ¬ 
χοκινητική εξέλιξη των παιδιών με πραγματοποίηση ατο¬ 
μικών προγραμμάτων ανάλογα με την ηλικία τους. 

3. Εισηγούνται στον Προϊστάμενο του τμήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σ’ αυτές. 

4. Επιβλέπουν για την υγιεινή, την καθαριότητα, τον αε¬ 
ρισμό, την τακτοποίηση των επίπλων και τη θερμοκρασία 
των αιθουσών διδασκαλίας. 

5. Ενημερώνουν καθημερινά τα βιβλία Παρουσίας Προ¬ 
σωπικού και Παρουσίας Νηπίων. 

6. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε 
αντικείμενο ή υλικό που τους έχει διατεθεί. 

7. Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό (μά¬ 
γειρα και προσωπικό καθαριότητας). 

8. Φροντίζουν τα παιδιά κατά την ώρα του φαγητού και 
της ανάπαυσήςτους. 

9. Διατηρούν επαφή με τους γονείς και τους ενημερώ¬ 
νουν γιατη συμπεριφορά και τη ψυχοσωματική υγεία των 
παιδιών τους. 

10. Βοηθούντον Προϊστάμενο στη διοικητική και διαχει¬ 
ριστική εργασία, όταν δεν υφίσταται διαχειριστής. 

11. Εκτελούν κάθε εργασία σε έκτακτη ανάγκη με υπό¬ 
δειξη του Προϊσταμένου του Τμήματος. 

12. Σέβονταιτις ιδιαιτερότητες και τους ατομικούς ρυθ¬ 
μούς των παιδιών και με υπομονή και στοργή στοχεύουν 
στην ολόπλευρη ανάπτυξη της προσωπικότητάς τους. 

13. Αναπληρώνουν τον Προϊστάμενο σε περίπτωση 
απουσίας του. 

Β' Βοηθοί Βρεφοκόμοι - Παιδοκόμοι 

1. Φροντίζουν τα νήπια κατά την προσέλευση και απο¬ 
χώρηση από το Σταθμό. 

2. Βοηθούν και προσέχουν τα νήπια στις αίθουσες κατά 
την ώρα του εκπαιδευτικού προγράμματος. 

3. Βοηθούνταπαιδιάτηνώρατου φαγητού,τηνώρατης 
ξεκούρασης, την ώρα του παιχνιδιού στην αυλή και πάντα 
με τις υποδείξεις των Βρεφονηπιοκόμων. 

4. Βοηθούν τα νήπια στην τουαλέτα, στο πλύσιμο καιτο 
ντύσιμο. 

5. Βοηθούν την ώρα της προετοιμασίας για φαγητό 
(πλύσιμο χεριών, ποδιές, κλπ.). 

6. Συνοδεύουν τα νήπια εφόσον υπάρχει με το σχολικό 
αυτοκίνητο. 

Γ' Μάγειρας 

1. Παραλαμβάνει από τον Προϊστάμενο - Διαχειριστή 
την αναγκαία ποσότητα τροφίμων και υπογράφει τα σχε¬ 
τικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύ μφωνα με το διαιτολόγιο και πο- 
σοτολόγιο που ισχύει. 

3. Φροντίζει για το σερβίρισμα του πρωινού και μεσημε¬ 
ριανού φαγητού και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως, καθώς 
και για την υγιεινή κατάσταση των χώρων του μαγειριού 
εισηγούμενος κάθε σχετικό μέτρο. 

4. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητος στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη των χώρων της αποθήκευσης 
αυτών και για κάθε απώλεια ή αδικαιολόγητη καταστροφή. 

5. Σε περίπτωση απουσίας βοηθού μαγείρου και βοηθη¬ 
τικού προσωπικού η διανομή του φαγητού γίνεται εκ των 
ενόντων, και συμμετέχει στις εργασίες των συγκεκριμένων 
κλάδων σύμφωνα με τις υποδείξειςτου Προϊσταμένου. 

Δ' Βοηθός Μαγείρου 

1. Φροντίζει για τη μεταφορά του φαγητού στα παιδιά 
καθώς και τη συγκέντρωση των ειδών εστιάσεως μετά το 
τέλος του φαγητού και τη μεταφορά τους στην κουζίνα. 

2. Βοηθά το μάγειρα στην προετοιμασία του φαγητού, 
στον καθαρισμό των σκευών εστιάσεως και στα λοιπά κα- 
θήκοντάτου. 

3. Βοηθά το βοηθητικό προσωπικό καθαριότητας με 
υπόδειξη του Προϊσταμένου. 

Ε' Φύλακας 

Τα καθήκοντάτου καθορίζονται ανάλογα με τις εκάστο- 
τε ανάγκες με απόφαση του Διοικητικού Συμβουλίου. 

ΣΤ' Προσωπικό Βοηθητικών Εργασιών 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού εκτός εκείνων 
του μαγειρείου και της αποθήκης τροφίμων. 

2. Είναι αποκλειστικά υπόλογο για το γενικό ιματισμό 
του Σταθμού που παραλαμβάνει από τον Προϊστάμενο, 
εκτός από αυτόν που χρησιμοποιείται από το παιδαγωγι¬ 
κό προσωπικό και είναι υποχρεωμένο για την καλή συντή¬ 
ρηση, καθαριότητα και φύλαξη, είναι δε υπόλογο για την 
απώλεια ή καταστροφή αυτού. 

3. Βοηθά το μάγειρα στην προετοιμασία του φαγητού 
σε περίπτωση που δεν υπάρχει βοηθός μαγείρου. 

4. Βοηθά τα νήπια την ώρα της προετοιμασίας του φα¬ 
γητού (πλύσιμοχεριών, ποδιές, κλπ.). 

5. Φροντίζει για τη διανομή του φαγητού (σε συνεργα¬ 
σία με το μάγειρα) και παρευρίσκεται στην τραπεζαρία 
κατά την ώρα του φαγητού, βοηθά δε τα νήπια κατά την 
ώρα του φαγητού. 

6. Φροντίζει μετά το τέλος του φαγητού για την καθα¬ 
ριότητα των νηπίων. 

7. Φροντίζει για την καθαριότητα του χώρου της τραπε¬ 
ζαρίας πριν και μετά το φαγητό, καθώς και των επίπλων 
αυτής (μεταφέρει πιάτα, ποδιές στον ανάλογο χώρο, κα¬ 


θαρίζει τα τραπέζια, τυχόν λερωμένα καρεκλάκια) καθα¬ 
ρίζει το χώρο της τραπεζαρίας καθώς και όλο το κτίριο. 

8. Βοηθά τα νήπια κατά την προετοιμασία της μεσημ¬ 
βρινής ανάπαυσής τους, καθώς και κατά την προετοιμα¬ 
σία αποχώρησής τους και παρευρίσκεται υποχρεωτικά 
μαζί με την παιδαγωγό στην αποχώρηση των νηπίων. 

9. Επιμελείται της καθαριότητας των νηπίων στηντουα- 
λέτα, τα αλλάζει αν λερωθούν ή κάνουν εμετό. 

10. Σε περίπτωση ασθένειας ή κωλύματοςτου μαγείρου 
ή υπαλλήλου του ίδιου κλάδου εκτελεί τα καθήκοντα αυ¬ 
τών εκ περιτροπής με υπόδειξη του Προϊσταμένου. 

11. Χρησιμοποιεί υλικά καθαριότητας που παραλαμβά- 
νει από τον Προϊστάμενο με δελτίο εξαγωγής στο οποίο 
υπογράφει. 

12. Είναι υπεύθυνο και υπόλογο για την καλή συντήρη¬ 
ση και φύλαξη των ειδών καθαριότητας. 

13. Εκτελεί κάθε άλλη εργασία με υπόδειξη του Προϊ¬ 
σταμένου του. 

Άρθρο 7 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: Τρεις (3) - Βαθμός Δ'- Α' 

2. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: Μία (1) - Βαθμός Δ'-Α' 

3. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: Δύο (2) - Βαθμός Δ'- Α' 

4. ΚΛΑΔΟΣ ΔΕ ΟΔΗΓΩΝ 
Θέσεις: Μία (1) - Βαθμός Δ'-Α' 

5. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: Μία (1) - Βαθμός Δ'-Α' 

6. ΚΛΑΔΟΣ ΥΕ1 ΚΛΗΤΗΡΩΝ -ΘΥΡΩΡΩΝ - ΓΕΝΙΚΩΝ ΚΑ¬ 
ΘΗΚΟΝΤΩΝ 

Θέσεις: Μία (1) - Βαθμός Ε'- Β' 

7. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: Μία (1) - Βαθμός Ε'- Β' 

8. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: Δύο (2) - Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. ΤΕ ΒΡΕΦΟΝΗΠΙΟΚΟΜΙΑΣ 
Θέσεις δύο (2) 

2. ΥΕ 14 ΜΑΓΕΙΡΩΝ 
Θέσεις μία (1) 

3. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις μία (1) 

Οι ανωτέρω προσωποπαγείς θέσεις με σχέση εργασίας 
Δημοσίου Δικαίου, που προβλέπονται στον παρόντα 
Ο.Ε.Υ. και καταλαμβάνονται από τους ήδη υπηρετούντες 
υπαλλήλους θα καταργηθούν με την καθ’ οιονδήποτε 
τρόπο αποχώρηση απάτην υπηρεσία των υπαλλήλωνπου 
τις κατέχουν. 

Γ ΕΠΟΧΙΑΚΟ ΠΡΟΣΩΠΙΚΟ 

Δύο (2) θέσεις διαφόρων ειδικοτήτων που θα προσλαμ¬ 
βάνονται σύμφωνα με τις εκάστοτε διατάξεις. 

Άρθρο 9 

Προϊστάμενοι Υπηρεσιακών Μονάδων 
Προϊστάμενος του Τμήματος του Ν.Π.Δ.Δ. κρίνεται κατ’ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


4345 


αποκλειστικότητα υπάλληλος του κλάδου ΤΕ9 Βρεφονη- 
πιοκομίας. 

Άρθρο 10 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 11 

Η κατανομή του προσωπικού στα Τμήματα γίνεται πά¬ 
ντοτε με απόφαση του Προέδρου του Δ.Σ. του Ν.Π.Δ.Δ., 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανήλικων 
τέκνων, έγκυες γυναίκες, τόπος διαμονής κ.λ.π.) 

Προϊστάμενοι Τμημάτων ορίζονται πάντοτε με απόφα¬ 
ση Προέδρου του Δ.Σ. οι κρινόμενοι από το αρμόδιο Υπη¬ 


ρεσιακό Συμβούλιο υπάλληλοι αναπληρούμενοι σε περί¬ 
πτωση απουσίας τους ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002, ο οποίος ενι- 
σχύεται από τους ΚΑΠ, τροφεία κ.λ.π. ύψους 146.735,14 
€ περίπου εφ’ όσον προσληφθούν όλοι και για τα επόμε¬ 
να οικονομικά έτη το ύψος της δαπάνης δεν μπορεί να 
προσδιοριστεί. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Κόρινθος, 25 Φεβρουάριου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΒΟΡΤΕΛΙΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςτ 

θ-ΙΤΙ3ίΙ: \Λ/θΐ3ΙΤΙ33ΐθΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυΓΟ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓηθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































